2011 metais Vilniuje parduota daugiau nei 1200 naujų butų 
Informacija žiniasklaidai
2012 m. sausio 23  d.
Nekilnojamojo turto vystytojai Vilniuje per praėjusius metus pardavė virš 1200 naujos statybos butų, vidutiniškai po 100 butų per mėnesį. Preliminariais Registrų centro duomenimis 2011 metais Vilniuje parduota virš 5600 butų, t.y. 3 % daugiau nei 2010 metais. 
Lyginant naujų butų pardavimus su 2010 metais, pardavimų apimtys sumažėjo 4 %. „Pirmąjį 2011 metų pusmetį pirminė būsto rinka buvo kur kas aktyvesnė nei 2010 metais, tačiau sugriežtintos būsto kreditavimo sąlygos bei neaiški ekonominė situacija Europoje antrąjį pusmetį dalį būsto pirkėjų privertė atidėti sprendimą įsigyti būstą,“ - teigia bendrovės „Eika“ rinkos analitikas Tomas Žiaugra.
2011 metais didžiausio pirkėjų susidomėjimo sulaukė Žirmūnuose, Pašilaičiuose ir Pilaitėje esantys nauji butai. Kituose Vilniaus miegamuosiuose rajonuose esančių NT projektų pardavimai pasiskirstė tolygiai. Praėjusiais metais 49 % naujų butų pardavimų sudarė ekonominės klasės butai, kurių kaina šiuo metu svyruoja nuo 2800  iki 4600 litų už kvadratinį metrą. Nuo 2011 metų pradžios kainos šiame rinkos sektoriuje sumažėjo 1 %. Apie 38 % parduotų naujų butų buvo vidutinės klasės, kurių kainos – nuo 4700 iki 6600 litų už kvadratinį metrą. Šioje klasėje kainos per metus padidėjo 1 %. Likusi, apie 13 % parduotų butų dalis, teko prabangiems būstams, kurių vidutinės kainos prasideda nuo 6600 litų už kvadratinį metrą. Skelbiamos kainos šiame sektoriuje per 2011 metus padidėjo 2%. 
Pasak T. Žiaugros, NT vystytojai šiuo metu Vilniuje siūlo įsigyti apie 1650 naujos statybos butų. Apie 42 % pasiūlos sudaro nauji butai dar tik statomuose daugiabučiuose. Per 2011 metus naujų butų pasiūla Vilniuje sumažėjo vos 3 %, kadangi vien per paskutinį metų ketvirtį rinką papildė daugiau nei 500 naujų butų įvairiose Vilniaus vietose. „Praėjusiais metais NT vystytojai buvo aktyvūs, todėl butų pasiūla buvo nuolat papildoma ir svyravo tarp 1500-1700 naujos statybos butų. Pernai net 26 % sumažėjo ekonominės klasės pasiūla. Tuo tarpu, vidutinėje klasėje situacija priešinga – pasiūla išaugo net 48 %“, - skaičiuoja T. Žiaugra. 
Šiuo metu ekonominės klasės būsto pasiūlą sudaro 700 butų, kurių beveik pusė yra Pašilaičių mikrorajone. „Dabartinė pasiūlos struktūra, kai ekonominės klasės būstai sudaro vos 43 % visų rinkoje esančių naujos statybos butų, neatitinka paklausos. Didesnę dalį pirkėjų sudaro ekonominės klasės būsto ieškantys žmonės, tačiau jų pasirinkimo galimybės  mažos. Jie gali rinktis vos iš 3-4 Vilniaus mikrorajonų“, - teigia T. Žiaugra. 
Tiek pirminė, tiek bendra būsto rinka Vilniuje paskutinius dvejus metus išlieka stabili,  (taip pat beveik nesikeičia ir rinkos dalyviai – NT projektų vystytojai. Po didžiosios nekilnojamojo turto rinkos griūties 2008 – aisiais pirkėjai vis labiau pasitiki ilgametę patirtį turinčiomis NT įmonėmis. 2011 metais penkių didžiausių NT kompanijų pardavimai sudarė net 48 % pirminės rinkos sandorių, o  2010 metais tų pačių įmonių pardavimų dalis rinkoje buvo 38 %. „Pardavimai rodo, jog būsto pirkėjai vis labiau pasitiki didžiausių rinkos dalyvių profesionalumu, kokybe bei požiūriu į klientą. Būtent klientų pasitikėjimas lėmė šių įmonių išlikimą sunkiausiu metu.“ – teigia „Eika“ rinkos analitikas T. Žiaugra. 
PIRMINĖS RINKOS DUOMENYS:
Pasiūlos kitimas 2011 m.
	Pasiūla
	Sau.11
	Bal.11
	Lie.11
	Spl.11
	Sau.12
	Pokytis, %

	
	1.717
	1.681
	1.520
	1.424
	1.652
	-3%

	Baigti  
	1.144
	980
	738
	643
	755
	-34%

	Baiginėjami
	174
	271
	225
	338
	205
	18%

	Statomi
	399
	430
	557
	443
	692
	74%


Vidutinės kvadratinio metro kainos kitimas 2011 m. 
	Butų tipas
	2011
	2012
	Iš viso,  %

	
	Sau.11
	Bal.11
	Lie.11
	Spl.11
	Sau.12
	

	Ekonominė klasė
	4.180
	4.160
	4.170
	4.150
	4.130
	-1%

	Vidutinė klasė
	5.010
	5.090
	5.170
	5.120
	5.040
	1%

	Prestižinė klasė
	7.670
	7.670
	7.850
	7.840
	7.840
	2%

	Bendra vid. kv. m kaina
	5.550
	5.570
	5.600
	5.620
	5.430
	-1%


Pardavimai 2011 m. pagal klases
	Pardavimai
	2010
	2011
	Iš viso 
per metus

	
	IV ketv.
	I ketv.
	II ketv.
	III ketv.
	IV ketv.
	

	Ekonominė
	161
	180
	127
	97
	124
	528

	Vidutinė
	19
	56
	41
	71
	43
	211

	Prestižinė
	102
	133
	141
	112
	83
	469

	IŠ VISO
	282
	369
	309
	280
	250
	1209

	Pokytis, %
	-6%
	31%
	-16%
	-9%
	-10%
	-4%


Apie įmonių grupę  „Eika“
1992 m. įkurta bendrovė „Eika“ yra viena didžiausių nekilnojamojo turto vystymo ir statybos įmonių gupių Lietuvoje. Įmonių grupę sudaro: UAB „Eika“ – nekilnojamojo turto rinkos lyderė, vertinama už novatoriškumą, patikimumą bei atsakingumą; UAB „Eikos statyba“ – statybos bendrovė, sukaupusi didelę administracinių, visuomeninių, prekybos, pramonės bei gyvenamųjų namų statybos ir renovavimo patirtį; UAB „Inžinerinės idėjos“ – inžinerinių sistemų projektavimo, diegimo ir priežiūros specialistai. Įmonių grupės paslaugų kokybę užtikrina įdiegti kokybės ir aplinkosaugos standartai ISO 9001:2000 ir ISO 14001:2004.
Kitos apžvalgos
2011 m. I pusmečio Vilniaus naujų butų pardavimo apžvalga
2011 m. III ketvirčio Vilniaus naujų butų pardavimo apžvalga 

